cyanic-selkie/wikianc huggingface dataset:
Իրան-Սաուդյան Արաբիա սառը (պրոքսի) հակամարտություն
Վերջին իրադարձություններ
2015 թվականին Մեքքայում ամենամյա Հաջջի կրոնական արարողության ժամանակ տեղի ունեցած հարձակումը բորբոքեց լարվածությունը տարածաշրջանում։ Թեհրանը մեղադրեց Սաուդյան Արաբիայի կառավարությանը ողբերգության համար և նաև անիրավունակության համար, որը Ռիադը հերքեց ։ 2016 թվականի մայիսին Իրանը դադարեցրեց մասնակցությունը Հաջջի արարողությանը ։ Սեպտեմբեր ամսին Սաուդյան Արաբիան սկսեց իրականցնել 24 ժամյա պարսկալեզու արբանյակային ալիքի գործարկումը Հաջջի ընթացքը լուսաբանելու համար սեպտեմբերի 10֊15֊ին։ Այաթոլլահ Խամեյնին մեղադրեց Ռիադին Հաջջի ողբերգությունը քաղաքականացնելու համար և պնդեց, որ Սաուդյան Արաբիան չմասնակցի երկրպագության ծեսին ։ 2015 թվականի հունվարի 2֊ին 47 մարդիկ սպանվեցին Սաուդյան Արաբիայի տարբեր քաղաքներում։ Մահապատիժներիպատճառով ոտքի ելած ցուցարարները պատասխանեցին Թեհրանում ցույցեր անցկացնելով։ Այդ օրն էլ մի շարք ցուցարարներ կողոպտեցին Իրանում Սաուդյան Արաբիայի դեսպանատունը, ապա պայթեցրեցին այն ։ Իրանի Իսլամական Հանրապետության իրավապահ մարմինները օգտագործեցին արցունքաբեր գազ և ձերբակալեցին շուրջ 40 ցուցարարների ։ Ի պատասխան Սաուդյան Արաբիան իր դաշնակցիներ Բահրեյնի, Սուդանի, Ջիբութիի, Սոմալիի հետ միասին դադարեցրեց դիվանագիտական հարբերությունները Իրանի հետ  ։ Իրանի Արտաքին գործերի նախարարությունը պատասխանեց դրան՝ հայտարարելով, որ Սաուդյան Արաբիան օգտագործում էր պատահարը որպես միջոց լարվածությունը ավելի թեժացնելու համար ։ Սաուդյան Արաբիայի Սալման թագավորի իշխանության գալը իր հետ բերեց ավելի հավակնոտ արտաքին քաղաքականություն․ մասնավորապես դա սաուդցիների ներխուժումն էր Եմեն։ Նա կատարեց ներքին լուրջ փոփոխություններ աճող գործազրկության և տնտեսական անկայունության դեմն առնելու համար ։ Նման տնտեսական քաղաքականությունը թողեց իր ազդեցությունը տարածաշրջանային զարգացումների դինամիկայի վրա։ Ռուսաստանը, որը պահում էր իր հարաբերությունները Իրանի հետ, ձգտում էր ավելի սերտ կապեր հաստատել նաև Սաուդյան Արաբիայի հետ։ 2016 թվականի սեպտեմբերին երկու պետությունները կիսապաշտոնական բանակցություններ վարեցին նավթի արդյունահանման ոլորտում համագործակցության վերաբերյալ։ Երկուսն էլ անհանգստացած էին նավթի գների անկումից և մտածում էին ՆԱԵԿ (OPEC)֊ի նավթի արդյունահանումը սառեցնելու մասին։ Բանակցությունների ընթացքում Ռուսաստանի նախագահ Վլադիմիր Պուտինը խորհուրդ տվեց բացառություն անել Իրանի համար, որի նավթի արդյունահանումը նոր էր սկսել աճել Միջազգային սանկցիաների հանվելուց հետո։ Նա նշեց,որ Իրանը պետք է հասնի իր մինչ սանկցիաները նավթի արդյունահանման ծավալին ։
Ծայրահեղական շարժումները ամբողջ Մերձավոր Արևելքում նույնպես դարձան Իրանի և Սաուդյան Արաբիայի տարաձայնությունների պատճառ։ Սառը պատերազմի ընթացքում Սաուդյան Արաբիան հովանավորում էր ծայրահեղական զինյալներին ԽՍՀՄ ազդեցության տարածման դեմ պայքարելու նկատառումներով, ապա Իրանի կողմից աջակցվող շիայական շարժումները դադարեցնելու համար։ Իսկ այժմ Սաուդյան Արաբիան ծայրահեղական խմբավորումները, ինչպես օրինակ, Իսլամական պետությունը և Ալ Նուսրա ճակատը, դիտարկում է որպես սպառնալիք թագավորության անվտանգության համար ։ «Նյու Յորք թայմսում» Իրանի արտգործնախարար Մոհամմադ Ջավադ Զարիֆը համաձայվեց, որ ահաբեկչությունը միջազգային սպառնալիք է և կոչ արեց ԱՄՆ֊ին դադարեցնել ծայրահեղականների ֆինանսավորումները։ Բայց նա մեղքը բարդեց Սաուդյան Արաբիայի վրա Մերձավոր Արևելքում անկայունության համար։ Նա պնդոեց, որ վահաբիզմը գաղափարախություն է, որը կրում են տարածաշրջանի ահաբեկչական խմբավորումներից շատերը, և այ ունի կործանիչ ազդեցություն։ Նա կոչ արեց ազատվել վահաբիզմից, հակառակ դեպքում այն կհանգեցնի Իրան֊Սաուդյան Արաբիա թշնամանքին ։ Սաուդյան Արաբիան ստեղծել է «Ահաբեկչության դեմ պայքարելու իսլամական ռազմական դաշինք» միջկառավարական կազմակերպությունը 2015 թվականի դեկտեմբերին ահաբեկչության դեմ պայքարելու համար։ Կոալիցիան այժմ բաղկացած է 41 անդամ պետություններից, որոնք բոլորն էր ղեկավարվում են սուննիական գերակշռություն ունեցող կառավարությունների կողմից։ Շիա կառավարություն ունեցող Իրանը և Սիրիան ներգրաված չեն․ մի փաստ, որը խոսում է Իրանին մեկուսացնելու Սաուդյան Արաբիայի ջանքերի մասին ։
Ծանոթագրություններ
Կատեգորիա:Արաբական ձմեռ ըստ երկրի Կատեգորիա:Իրանա-սաուդարաբական հարաբերություններ Կատեգորիա:Սառը (պրոքսի)պատերազմներ Կատեգորիա:2010-ականներ Ասիայում Կատեգորիա:2010-ականների հակամարտություններ Կատեգորիա:2010-ականները Իրանում Կատեգորիա:2010-ականները Սաուդյան Արաբիայում Կատեգորիա:Շիա-սուննի հարաբերություններ Կատեգորիա:Հակամարտություններ Իրանական ժողովրդի մոջահեդների կազմակերպության մասնակցությամբ Կատեգորիա:Շիա-սուննի աղանդավորական բռնություն Կատեգորիա:Գործող հակամարտություններ
Հայեցողություն
Հայեցողություն, հայեցում, տերմին փիլիսոփայական որոշ ուսմունքներում։ Նշանակում է այն եղանակը, որով առարկան անմիջականորեն ներկայանում է սուբյեկտին, երբ այն տրված է զգայաբար՝ ընկալման միջոցով կամ որպես մտապատկեր։ Դասական էմպիրիզմը, մասնավորապես մատերիալիստական էմպիրիզմը և սենսուալիզմը, առարկաների հայեցողությանը համարում էր ողջ ճանաչողության ելակետը։ Բայց հայեցողությունը չի կարող ճանաչողությունը դուրս բերել անհատի զգայական, հոգեբանական աշխարհից։ Մարդու ճանաչողությունը բացատրելու համար, ասում է Կարլ Մարքսը Լյուդվիգ Ֆոյերբախի մասին թեզիսներում, հարկավոր է նկատի առնել հասարակական մարդ ու պրակտիկ գործունեությունը։ Փիլիսոփայության պատմության մեջ հատկապես քննարկվել է վերացական առարկաների Հայեցողության հարցը։ Պլատոնը, իսկ նորագույն փիլիսոփայության մեջ Բրենտանոն, Հուսեռլը զգայական եզակի առարկաներից բացի ընդունում են նաև վերացական առարկաների (մասնավորապես մաթեմատիկական օբյեկտների) ինքնուրույն, ճանաչողությունից անկախ իդեալական գոյությունը և, համապատասխանաբար, դրանց անմիջական հայեցողությունը։ Ըստ Կանտի, հնարավոր է միայն «փորձի առարկաների» հայեցողությունը մտապատկերի ձևով, իսկ սուբյեկտի ակտիվությունը դրսևորվում է նրանում, որ նա օժտված է հայեցողության ապրիորի ձևերով, որոնց օգնությամբ կառուցվում են այդ մտապատկերները։ Հայեցողության հետ կապված իմացաբանական դժվարությունների լուծումը տալիս է դիալեկտիկական մատերիալիզմի արտացոլման տեսությունը, իսկ մասնավոր գիտական հարցերը ներկայումս քննարկվում են հոգեբանության մեջ՝ ընկալման և մտապատկերի առնչությամբ։
Կատեգորիա:Հոգեբանություն Կատեգորիա:Փիլիսոփայական տերմինաբանություն
Զլատա Տկաչ
Զլատա Մոիսեևիչ Տկաչ (ծնյալ՝ Զլոտե Բեյրիխման, זלאַטע טקאַטש, Zlata Tcaci, ), մոլդովացի պրոֆեսիոնալ կոմպոզիտոր։ Մոլդովական ԽՍՀ վաստակավոր գործիչ (1974), Մոլդովայի պետական մրցանակի դափնեկիր (1982), Gloria Muncii («Գլորիա մունչի») շքանշանի ասպետ, Մոլդովայի երաժշտության, թատրոնի և կերպարվեստի պետական ակադեմիայի պրոֆեսոր։
Կենսագրություն
Զլատա Տկաչը (այդ ժամանակ՝ Զլոտե Բեյրիխման) ծնվել է Լոզովոյում (այժմյան Մոլդովայի Ստրաշենսկի շրջան), Բեսարաբիայից գաղթյալների ընտանիքում։ Նրա պապն զբաղվում էր սև սալորաչրի արտադրությամբ։ Ծնողները Մոիսեյ Բենցիոնովիչ Բեյրիխմանը, որը Քիշնևի «Ունիրյա» կոնսերվատորիայի շրջանավարտ էր և քիշնևյան «Naţional» կոնսերվատորիայում ջութակ և փողային գործիքներ էր դասավանդում, և Ֆրեյդա (Ֆանի) Մենդելեևնա Կոյֆմանն էին։ Աղջիկը երկու տարեկան էլ չկար, երբ նրա ընտանիքը վերադարձավ Քիշնև՝ մոր ծնողների մոտ։ Սովորել է աղջիկների համար ռումինական միջնակարգ դպրոցում և Քիշնևի ռումինական «Regina Maria» գիմնազիայում։ 1940 թվականին ռուսական իշխանության տակ անցնելուց հետո գնացել է ռուսական դպրոց, ջութակ նվագել սովորել է հոր օգնությամբ, ինչպես նաև սովորել է Մ. Բ. Բերիախմանի անվան երաժշտական դպրոցի ջութակի բաժնում։
Սովորել է Քիշնևի համալսարանի ֆիզիկա-մաթեմատիկական ֆակուկտետում (1945), որը չավարտած՝ ընդունվել է Քիշնևի կոնսերվատորիայի երաժշտագիտական բաժին, որն ավարտել է 1952 թվականին։ Երաժշտական երկ հորինելու տեսություն ուսանել է Լ. Ս. Գուրովի մոտ, ջութակ՝ Ի. Լ Դայլիսի։ 1952—1962 թվականներին դասավանդել է երաժշտական դպրոցում և Քիշնևի Շտեֆան Նյագայի անվան երաժշտական ուսումնարանում։ 1957 թվականին շարունակել է ուսումը կոնսերվատորիայի կոմպոզիցիայի բաժնում, ուսումն ավարտելուց հետո 1962 թվականին մնացել է որպես դասախոս և շարունակել է աշխատել կոնսերվատորիայում մինչև կյանքի վերջը (1986 թվականից՝ դոցենտ, 1993 թվականից՝ կոմպոզիցիայի դոկտոր)։
Ստեղծագործություն
Զլատա Տկաչը Մոլդովայի առաջին կինն է, որ նվիրել է իրեն մասնագիտական կոմպոզիտորական աշխատանքին։ Նրա արվեստն աչքի էր ընկնում լայն ժանրային բազմազանությամբ. համերգներ և տարբեր գործիքների համար սոնատներ, լարային քառյակներ, սյուիտներ, վոկալային, երգչախմբային և գործիքային շարքեր, հանդիսավոր խմբերգեր և պոեմներ, փոքր և մեծ բեմերի համար օպերաներ, բալետ, վոկալ-պարային պոեմներ, գործիքային մանրաերգեր, դրամատիկական թատրոնի և կինոյի երաժշտություն, մանկական երգեր։
Ծանոթագրություններ
Կատեգորիա:Մոլդովացի կոմպոզիտորներ Կատեգորիա:Խորհրդային կոմպոզիտորներ Կատեգորիա:Խորհրդային մանկավարժներ Կատեգորիա:Մոլդովացի մանկավարժներ Կատեգորիա:Կին դասական կոմպոզիտորներ Կատեգորիա:20-րդ դարի դասական կոմպոզիտորներ
Կախիփար
Կախիփար (კახიფარი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 590 մետր բարձրության վրա։ Շրջկենտրոն Գուրջաանից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 171 մարդ, մեծամասնությունը՝ վրացիներ (98,2%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Օբու
Օբու (ճապ. 大府市 Օ բու-սի) քաղաք Ճապոնիայում, տեղակայված է Այչի պրեֆեկտուրայի հարավային տարածքում՝ Տիտա թերակղզում ։ Քաղաքի տարածքը կազմում է 33.68 կմ², բնակչությունը՝ 88 107 մարդ (2014 թվականի հունիսի 1) , բնակչության խտությունը 2616.00 մարդ/կմ²։
1970 թվականի սեպտեմբերի 1-ին բնակավայրը ստացել է քաղաքի կարգավիճակ ։
Քաղաքում գործում է երկու ավտոպահեստամասերի գործարան և մեքենաշինական գործարան, որը պատկանում է Տոյոտային (Toyota Industries Corporation):
Քույր քաղաքներ
Քույր քաղաքների ցանկ ՝
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Without You (երգ, Ավիչի)
«Without You» (հայ․՝ Առանց քեզ), շվեդ դիջեյ և երաժշտական պրոդյուսեր Ավիչիի երգը, որը ձայնագրվել է շվեդ երգիչ Սանդրո Կավացայի մասնակցությամբ։ Թողարկվել է 2017 թվականի օգոստոսի 11-ին որպես AVĪCI (01) ալբոմի առաջին սինգլ։
2017 թվականի հոկտեմբերի 13-ին պաշտոնապես թողարկվել է ռեմիքսների հավաքածուն, որտեղ ներկայացված են Օտտո Նոուսի, Merk & Kremont-ի, Rob Adans-ի և նրա ռեմիքսների մրցույթի հաղթողներ Notre Dame-ի ու Tokima Tokio-ի ռեմիքսները։
Պատմություն
«Without You» երգը դարձել է բացման թրեք Ավիչիի ցանցում էլեկտրոնային երաժշտության Ultra Music Festival փառատոնում, որ կայացել է 2016 թվականի մարտին ։ Սինգլը պաշտոնապես թողարկվել է 2017 թվականի օգոստոսի 11-ին որպես AVĪCI (01)ալբոմի առաջին սինգլ ։
Քննադատություն
Your EDM երաժշտական պորտալից Ջեֆրի Յաուն երգը բնութագրել է հետևյալ կերպ. «Without You»-ն Ավիչիի կվինտէսենցիան է։ Հարթ, բարձրացված մեղեդիները՝ ծանր լարերի ու էյֆորիկ պրոգրեսիվ հաուսի օգտագործմամբ, հիանալի համապատասխանում են UMF փառատոնի գլխավոր բեմին։ Պարզ ու ակկորդային պրոգրեսիաները, որոնք ստիպում են ժպտալ առաջինից մինչև վերջին վայրկյանը, Ավիչին է՝ ներկայացված լավագույն ձևով ։
Արտաքին հղումներ
Կատեգորիա:Ավիչիի սինգլներ
Պեննա Սանտ Անդրեա
Պեննա Սանտ Անդրեա (Penna Sant'Andrea), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 1714 մարդ, բնակչության խտությունը կազմում է 156 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 64039, հեռախոսային կոդ՝ 0861:
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Ջերմիջեցնող դեղամիջոցներ
Ջերմիջեցնող դեղամիջոցներ, դեղանյութեր, որոնք օժտված են մարմնի բարձր ջերմաստիճանն իջեցնող, ցավազրկող և հակաբորբոքային ազդեցությամբ։ Ջերմիջեցնող դեղամիջոցների շարքին են դասվում սալիցիլաթթվի (նատրիումի սալիցիլատ, ացետիլսալիցիլաթթու, սալիցիլամիդ, մեթիլսալիցիլատ), պիրազոլոնի (անտիպիրին, ամիդոպիրին, անալգին, բուտադիոն), անիլինի (ֆենացետին, պարացետամոլ) ածանցյալները։ Դեղաբանական ակտիվությունն ուժեղացնելու նպատակով հաճախ Ջերմիջեցնող դեղամիջոցները զուգորդում են միմյանց կամ կոֆեինի հետ։ Առավել հաճախ կիրառվում են հետևյալ զուգորդումները
Հունգարիայում արտադրվում է համակցված պատրաստուկ՝ ռեոպիրին (բուտադիոն + ամիդոպիրին), Բուլղարիայում՝ պիրանալ (ամիդոպիրին + +անալգին), սեդալգին (կողեին + կոֆեին + ֆենացետին + ացետիլասալիցիլաթթու + ֆենոբարբիտալ)։ Այդ պատրաստուկներն օրգանիզմի ջերմակարգավորման կենտրոնների վրա ազդում են ընտրողաբար, մաշկի անոթների լայնացման, քրտնագեղձերի գերարտադրության, շնչառության հաճախացման շնորհիվ ինտենսիվացնում են ջերմատվությունը։ Ջերմիջեցնող դեղամիջոցների ցավը հանգստացնող ազդեցությունը դեռևս լրիվ չի բացահայտված։ Հակաբորբոքային հատկությունը պայմանավորված է հիպոֆիզի խթանմամբ և ադրենոկորտիկոտրոպ հորմոնի գերարտադրությամբ։
Օգտագործում և բարդություններ
Ջերմիջեցնող դեղամիջոցները օգտագործում են գլխացավերի, նյարդացավերի, մկանացավերի, հոդացավերի, որպես հակաբորբոքային՝ հոդային ռևմատիզմի, ոչ ռևմատիկ հոդաբորբերի, արտաքիրտային թոքամզաբորբի և այլ հիվանդությունների դեպքում։ Ջերմիջեցնող դեղամիջոցների երկարատև օգտագործումից կարող են առաջանալ բարդություններ․ սալիցիլաթթվի ածանցյալներից՝ սրտխառնոց, փսխում, աղմուկ ականջներում, գրգռվածություն, երբեմն՝ ստամոքսի լորձաթաղանթի խոցոտում։ Պիրազոլոնի ածանցյալները կարող են ընկճել լեյկոպոեզը և առաջացնել ագրանուլոցիտոզ և այլն։ Վերոհիշյալ բարդությունները որպես կանոն վերանում են պատրաստուկի օգտագործումը դադարեցնելուց։
Ազոտ պարունակող օրգանական հիմնքերի դասին պատկանող դեղամիջոցները (ալկալոիդներ, անտիպիրին, ամիդոպիրին, դիբազոլ, դիմեդրոլ և այլն), սրտային գլիկոզիդների նման չի կարելի խմել թեյով, քանի որ թեյի մեջ պարունակվող տանինը դրանք կվերածի անլուծելի տաննատների։
Շրջակա միջավայրի բնապահպանական վիճակի վատթարացումը դեղօգտագործման համար նոր խնդիրներ է առաջացնում։ Ամիդոպիրինը, անալգինը, անտիպիրինը, տետրացիկլինները, թեոֆեդրինը և մի շարք այլ դեղեր նիտրատների հետ զուգակցելիս մեծանում է չարորակ ուռուցքների հավանականությունը։ Ներկայումս գյուղատնտեսության մեջ նիտրատների լայնորեն կիրառումը թույլ չի տալիս խուսափել նշված զուգակցումից։ Նիտրատները բերանի խոռչի և ստամոքսա-աղիքային համակարգի միկրոֆլորայի կողմից փոխակերպվում են նիտրիտների, որոնք վերը նշված պատրաստուկների հետ փխազդելիս առաջացնում են քաղցկեղածին հատկություններ ցուցաբերող նիտրոզոամիններ, հիմնականում N-նիտրոզոդիմեթիլամին, որի 0, 00001 գ-ը առնետների մեջ առաջացրել է չարորակ հիվանդություններ։ «Կոնցերոգեն միկրոզոամիացությունները և դրանց ելանյութերը» թեմայով համամիութենական IV սիմպոզիումի տվյալներով (1981) բուսական սնունդ, հատկապես ճակնդեղ ուտելուց 5-6 ժամ հետո բերանի խոռոչում նիտրիտ-իոնների քանակը 30 անգամ ավելանում է։ Այսինքն բերանի խոռոչի միկրոֆլորան բերանը վերածում է նիտրոզոամինների սինեզի ռեակտորի։ Նմանատիպ արդյունք է ստացվում նաև ծխելիս։ Ծխախոտի ծխի մեջ պարունակվող երկրորդային ամինները հեշտությամբ լուծվում են թքի մեջ և կարող են նիտրիտների հետ միանալով առաջացնել քաղցկեղածին միացություններ։ Այսպիսով, դեղն օգտագործելուց առաջ պետք է ատամնեը լվանալ ։
Խիստ կարևոր է նաև դեղը օրգանիզմ ներմուծելու ժամանակը
Կատեգորիա:Բժշկություն
Կաճրեթ
Կաճրեթ (კაჭრეთი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Գուրջաանից հեռու է 35 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1958 մարդ, մեծամասնությունը՝ վրացիներ (99,3%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Թոռնիկ (անձնանուն)
Թոռնիկ, հայկական արական անուն։ Առաջացել է հայերեն թոռն բառից։ Թոռն անվան փաղաքշական ձևն է։ Այս անվանը համազոր են Բալա, Ձագիկ անձնանունները ։
Ծանոթագրություններ
Կատեգորիա:Հայկական արական անձնանուններ
Սոտր
Բնակչությունը 2008 թվականի դրությամբ կազմում է 141 մարդ, բնակչության խտությունը` 9.63 մարդ/կմ²։ Բնակավայրը զբաղեցնում է 14.64 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 130 կմ հարավ, Պրիվա քաղաքից` 14 կմ հարավ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 18։ Ակտիվության ցուցանիշը կազմում է 79,8 %։ 71 աշխատունակ մարդկանցից աշխատել է 63 անձ (36 տղամարդ և 27 կին)։ Գործազուրկ են եղել 8 անձ (2 տղամարդ և 6 կին)։ 18 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատթեոս Այվատյան
Կենսագրություն
Նախնական կրթությունն ստացել է ծննդավայրում, ապա տեղափոխվել է Պոլիս, սովորել Սահակյան վարժարանում։ Զբաղվել է ուսուցչությամբ, միաժամանակ հրապարակախոսական հոդվածներով աշխատակցել է «Մասիս» թերթին։ 1860-ական թվականների սկզբներից հարել է Հարություն Սվաճյանի «Մեղվին»։ Անձնական գրագրություն և ծանոթություն է ունեցել Միքայել Նալբանդյանի հետ։ Պոլսից Փարիզ նյութեր է ուղարկել նրան, որոնք օգտագործվել են «Երկու տող» գրքում։ «Մեղվում» հանդես է եկել Նալբանդյանի քաղաքական հայացքների պաշտպանությամբ։ 1869 թվականին դարձել է «Մանզումեի էֆքյար» հայատառ թուրքերեն թերթի օգնական խմբագիրը։ Նույն տարում հիմնել է «Արարատ» թերթը ։ Սուլթանական կառավարության դեմ այդ թերթում գրած մի հոդվածի համար ենթարկվել է գազանային ծեծի ու խոշտանգումների և, մի քանի ամիս տառապելուց հետո, մահացել է։ Առանձին գրքերով հրատարակած աշխատություններն են. «Հայ եկեղեցին և ամերիկացի քարոզիչը» (Կ. Պոլիս, 1860), «Առաջնորդ քերականության հայերեն լեզվի» (1863) ։
Աշխատակցել է բազմաթիվ թերթերի, օգտագործել է Ա., Մ. Ավատ, Զգոն, Մ. Ա., Մ. Մ. Ա. ծածկանունները ։
Ծանոթագրություններ
Կատեգորիա:Հայ խմբագիրներ Կատեգորիա:Հայ բանասերներ Կատեգորիա:Հայ հրապարակախոսներ Կատեգորիա:Գրական կեղծանուններով հայտնի հեղինակներ
Լեոնի կառավարիչների ցանկ
Լեոնի կառավարիչների ցանկ, իրենից ներկայացնում է Լեոնի արքաների և կառավարիչների ցանկը։ Լեոնի թագավորությունը (Reino de León) միջնադարան պետություն է, որը գտնվում էր Պիրենեյան թերակղզու հյուսիսարևմտյան մասում, կազմավորվել է 910 թվականին, Աստուրիայի թագավորությունը արքա Ալֆոնսո III-ի որդիների մեջ տրոհումից։ Նրանցից ավագը՝ Գարսիան, ստանում է Լեոնը, երկրորդ որդին՝ Օրդոնյոն, ստանում է Գալիսիան, իսկ կրեսեր որդի Ֆրուելան՝ Աստուրիան։ 914 թվականին Լեոնին միավորվում է Գալիսիան, իսկ 924 թվականին Լեոնի, Գալիսիայի և Աստուրիայի հողերը միաձուլվում են Լեոնի թագավորության մեջ, որի մայրաքաղաքն է դառնում համանուն քաղաքը։
923 թվականին Կաստիլիան, որը մտնում էր Լեոնի թագավորության կազմի մեջ, ստանում է կոմսության կարգավիճակ, իսկ 1035 թվականին դառնում է ինքնուրույն թագավորություն։ 1037—1065 և 1072—1157 թվականներին Լեոնը և Կաստիլիան մտնում են Լեոնի և Կաստիլիայի թագավորության կազմի մեջ, նրանց վերջնական միավորումը կայանում է 1230 թվականին։
X դարի երկրորդ կեսից մինչև XI դարի սկիզբը Լեոնի թագավորութունը, որը հողեր էր զբաղեցնում մինչև Դուերո գետը, հարավից ենթարկվում էր Կորդովայի խալիֆայության ասպատակություններին։
Ռեկոնկիստայի արդյունքում, XI դարի վերջին քառորդում, Լեոնին են միավորվում մինչև Տախո գետն ընկած տարածքները։
1095 թվականին պորտուգալական տարածքնները, որոնք մտնում էին թագավորության կազմի մեջ, առանձնացվում են որպես կոմսություն, իսկ XII դարում Պորտուգալիան անկախություն է ձեռք բերում։
1516 թվականին Լեոնը Կաստիլիայի հետ միասին մտնում է Իսպանիայի թագավորության կազմի մեջ։ Լեոնի արքայի տիտղոսը մինչև 1707 թվականը մտնում էր Իսպանիայի արքաների տիտղոսակարգի մեջ, որից հետո այն վերջնականապես վերանում է։
Ծանոթագրություններ
Կատեգորիա:Իսպանիայի թագավորներ Կատեգորիա:Թագավորներ
Տանգո (ֆիլմ, 1998)
«Տանգո» (Tango, no me dejes nunca), ռեժիսոր Կառլոս Սաուրայի ֆիլմն է։ Արգենտինայի և Իսպանիայի համատեղ արտադրությունը, 1998 թվական։
Սյուժե
Մարիո Սուարես- ռեժիսոր, պարուսույց, տանգոյի 40 տարվա պարող։ Վերջերս նրանից հեռացել է իր սիրելի կինը՝ Լարա Ֆուենտեսը, ով նույնպես պարուհի էր և դերասանուհի։ Բաժանումը մոռանալու հույսով Մարիոն ընկղմվում է նոր շոուի բեմադրաման աշխատանքի մեջ։ Գործընկերների հետ նախագծի քննարկման ժամանակ նա ծանոթանում է երիտասարդ և գեղեցիկ Էլենա Ֆլորենսի հետ, ով մասնակցում էր կորդեբալետի նախընտրական փուլին։ Նա՝ Ալեխանդրո Լարրոկայի ընկերուհին է, գործարարի, ով ֆինանսավորում է ներկայացումը։ Ռեժիսորը տարված է Էլենայով և նրան առաջարում է գլխավոր դեր։
Սուարեսը սիրահարվում է Էլենային, վերջինս փոխադարձաբար է պատասխանում նա զգացմունքներին։ Անխելոն հասկանում է, բայց չհամարձակվելով ուղիղ կոնֆլիկտի մեջ մտնել իր նախագծի բեմարիչի հետ, որոշում է վերականգնել Մարիոյի և Լորայի միությունը։ Դիմակայությունը աճում է։ Կյանքն ու ստեղծագործական հերյուրանքը միահյուսվում են. երկու պարողներ, Արգենտինա ներգաղթածների կերպարով հանդիպում են Էլայի համար ընթացող մենամարտում։ Անխելոն սպանում է Էլային։ Գրեթե անհնար է հասկանալ, դա տեղի է ունեցել կյանքում, թե բեմի վրա։
Արտաքին հղումներ
Կատեգորիա:1998 ֆիլմեր Կատեգորիա:Իսպանական դրամա ֆիլմեր Կատեգորիա:Տանգո Կատեգորիա:1990-ականների դրամա ֆիլմեր Կատեգորիա:Իսպաներեն ֆիլմեր Կատեգորիա:Իսպանական ֆիլմեր
Գոտեմարտ (ֆիլմ, 2011)
«Գոտեմարտ» (The Grey, բառացի թարգմանությունը՝ «Մոխրագույն»), ռեժիսոր Ջո Կարնահանի դրամատիկական մարտաֆիլմը, որը նկարահանվել է Իեն Մակենզի Ջեֆերսի «Երևակայական քայլ» (Ghost Walker) գրքի հիման վրա։ Համաշխարհային պրեմիերան տեղի է ունեցել 2011 թվականի դեկտեմբերի 11-ին՝ Butt-Numb-A-Thon ամենամյա կինոմարաթոնի ժամանակ։ Պրեմիերան ԱՄՆ-ում տեղի է ունեցել 2012 թվականի հունվարի 27-ին ։ Կարգախոս՝ «Ապրի՛ր և մեռի՛ր այս օրը» (Live and Die on This Day):
Սյուժե
Ալյասկա, մեր օրեր, հեռավոր հորատման կայան, որտեղ հիմնականում աշխատում են նախկին բանտարկյալները։
Ջոն Օտուեյ (Լիամ Նիսոն)՝ նախկին դիպուկահար և որսորդ, որը վարձակալվում է նավթային ընկերության կողմից՝ հորատողներին վայրի կենդանիներից պաշտպանելու համար։ Նա ծանր է տանում սիրելի կնոջ մահվան լուրը և այլևս չի կորցնում է իր կյանքի իմաստը։ Տեղական բարում մի քիչ նստելուց հետո, նա որոշում է ինքնասպանություն գործել իր սեփական զենքով, բայց գայլերի հանկարծակի ոռնոցը նրան ստիպում է ձեռքը հեռացնել ձգանից…
Աղետից հետո հրաշքով փրկվում են անձնակազմի յոթ անդամ։ Դրանց թվում էր նաև Ջոնը։ Ոչ ոք նրանց չէր կարող օգնության հասնել, բայց նրանք ամեն կերպ փորձում էին գոյատևել։ Խնդիրը բարդանում է նրանով, որ ինքնաթիռի վթարը տեղի է ունենում գայլերի որջի մոտ։ Ինքնաթիռի վթարի ժամանակ դիպուկահարի հրացանը կոտրվում է, իսկ ուղևորների մեծամասնությունը ծանր վիրավորվում են։ Աստիճանաբար հասկանալով, որ օգնությունը կարող է չգալ, մարդիկ որոշում են հակահարված տալ գայլերին՝ միաժամանակ փորձելով ելք գտնել ստեղծված իրավիճակից։
Ջոնը դառնում է փրկվածների ոչ պաշտոնական ղեկավարը։ Հեռվում նկատելով անտառային մեծ տարածություն՝ նա փրկվածներին համոզում է թողնել ինքնաթիռի ավերակները և հասնել ծառերին, որովհետև այնտեղ ավելի հեշտ կլիներ պայքարել գիշատիչների դեմ։ Սակայն նրանցից միայն հինգին է հաջողվում հաղթահարել ձյան հաստ շերտը և հասնել անտառին։ Այդտեղ էլ նրանք շրջապատված են մնում գայլերի սոված հոտով։ Խմբի վրա հարձակվում է օմեգա գայլը։ Օտուեյը կարծում է, որ նրան ուղարկել է ալֆա գայլը՝ խումբը ստուգելու համար։ Սակայն նրանց հաջողվում է սպանել օմեգա գայլին։ Ջոնի սառնասրտության շնորհիվ տանջված խումբը որոշում է պայքարել գայլերի ոհմակի դեմ։ Խորամանկ Դիասը գլխատում է գայլին՝ կտրված գլուխը նետելով ոհմակի վրա։ Գայլերին ահաբեկելու նպատակով նրանք որոշում են խարույկ վառել, խորովել և ուտել սպանված գայլին։ Սակայն ոհմակը, ուտելով մարդկանց, չի պատրաստվում հետ նահանջել։
Նրանք հագուստները միմյանց կապելով դժվարությամբ հաղթահարում են լեռնաշղթան։ Սակայն ճանապարհին նրանց ընկերներից մեկն ընկնում է անդունդը։ Շուտով խմբի մնացած անդամներին հաջողվում է գտնել մի գետ։ Որոշվում է քայլել այնքան մինչև հանդիպեն որևէ բնակավայրի։
Իր ընկերներին մեկը մյուսի հետևից կորցնելուց հետո, Ջոնը, կորցնելով իր ուժերը և Աստծո նկատմամբ հավատը, որոշում է վերջապես կանգ առնել գետի մոտ գտնվող պուրակում։ Հանելով մահացածների դրամապանակները, Ջոնը նայում է նրանց նկարները և դրանք դասավորում կույտի մեջ։ Բայց, զննելով շրջապատը և լսելով իրեն շրջապատող գայլերի շնչառությունը հասկանում է, որ հայտնվել է ոչ թե ապաստանում, այլ հայտնվել է իրեն շրջապատող գազանների որջում։ Գայլերը փորձում են ցատկել Ջոնի վրա, բայց առաջնորդի մռնչյունը ընդհատում է նրանց հարձակումը։
Ջոնը, հասկանալով, որ դա վերջն է, հավաքում է բոլոր դրամապանակները։ Նրա աչքերի առջև երևում է մահացող կինը, որը ասում է Ջոնին՝ «Ոչնչից մի վախեցիր»։ Տեսնելով, որ գայլը պատրաստվում է հարձակվել, նա պայուսակից հանում է այն ամենը, ինչը անհրաժեշտ կլինի պաշտպանվելու համար։ Կոտրում է 3 շշեր և դրանք սքոչի միջոցով փաթաթում իր ձախ ձեռքին, իսկ աջ ձեռքով վերցնում է մեծ դանակ։ Մտքում նա պահում էր մահացած հոր բանաստեղծության տողերը՝ «Ապրի՛ր ու մեռի՛ր այսօր»։ Ֆիլմը վերջին տեսարանում Ջոնը հարձակվում է գայլի վրա։
Եզրափակիչ տիտրից հետո ցուցադրվում է 3 վայրկյան տևողությամբ մի տեսարան, որտեղ ներկայացվում է մեռնող ալֆան, որի մեջքին պառկած է Ջոնը՝ մահացած կամ էլ մարտից հոգնած։
Արտադրություն
Այս ֆիլմը Ջո Կարնահանի երկրորդ համագործակցությունն է պրոդյուսերներ Ռիդլի Սքոթի և Թոնի Սքոթի, ինչպես նաև դերասան Լիամ Նիսոնի հետ, որի հետ ռեժիսորը համագործակցել է Ա-ջոկատ ֆիլմում։ Սկզբում որոշվել է, որ գլխավոր դերասանը պետք է ավելի երիտասարդ լինի։ Այդ պատճառով գլխավոր դերում ընտրվել է Բրեդլի Քուփերը, բայց քանի որ նա զբաղված է եղել այլ ծրագրերով՝ նրան փոխարինել է Լիամ Նիսոնը։ Նկարահանումները սկսվել են 2011 թվականի հունվարին և ավարտվել են մարտին։ Ընդհանուր առմամբ նկարահանումները տևել են 40 օր։ Ֆիլմի հիմնական հատվածը նկարահանվել է Բրիտանական Կոլումբիայում, ինչպես նաև Վանկուվերի և Սմիտերսի լեռներում։ Այն տեսարանում, որտեղ Նիսոնը նամակ է գրում իր կնոջը, Ջո Կարնահանը ցույց է տվել դերասանի վիշտը իր կնոջ՝ դերասանուհի Նատաշա Ռիչարդսոնի մահվան առիթով։ Վերջինս մահացել է 2009 թվականին՝ գանգուղեղային վնասվածքի պատճառով։
Ֆիլմին տրվել է R վարկանիշ բռնության, արյունոտ, անհանգստության փոքր տեսարանների և կոպիտ արտահայտությունների համար ։
Արտաքին հղումներ
Կատեգորիա:2011 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր գայլերի մասին Կատեգորիա:Universal Pictures ֆիլմեր Կատեգորիա:Բրիտանական ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր մահվան մասին
Ադրբեջանի զորավարժություններ, 2017
Զորավարժությունն ավարտվել է ապրիլի 21-ը ։
Մինչև զորավարժություն
Ըստ Ադրբեջանի պաշտպանության նախարարության պաշտոնական կայքի, զորավարժության նպատակն է ստուգել զորքերի մարտական պատրաստվածությունը, ուժերի և միջոցների կառավարման համակարգը, կազմակերպել զինված ուժերի կառավարումն ու փոխգործակցությունը՝ գործողությունները մոտեցնելով մարտական իրավիճակի պայմաններին։ Նախատեսված է զորավարժություններում խաղարկել բարդ ռելիեֆային պայմաններում զորամիավորումների մարտ մղելու և օպերատիվ գործողությունների սցենարներ։
Արվեստի «Բրիջսթոուն» թանգարան
Գեղանկարչության թանգարան Բրիջսթաուն (Bridgestone Museum of Art, ブリヂストン美術館, Burijisuton Bijitsukan), գեղանկարչության թանգարան Տոկիոյում ։
Թանգարանը հիմնադրվել է 1952 թվականին Bridgestone Tire Co.կազմակերպության հիմնադիր պարոն Իշիբաշի Շոյիրոնի (Ishibashi Shojiro) կողմից, նրա ազգանունը բառացիորեն թարգմանվում է որպես «քարե կամուրջ»։ Թանգարանի հավաքածուն ներառում է 20-րդ դարի իմպրեսիոնիստների, պոստիմպրեսիոնիստների և ժամանակակից ճապոնական, եվրոպական և ամերիկյան նկարիչների, ինչպես նաև հին հունական կերամիկական աշխատանքներ։ Թանգարանը գտնվում է «Bridgestone Corporation» ընկերության գլխավոր գրասենյակում, Տոկիոյի Չուո թաղամասում։
Հղումներ
Կատեգորիա:Ճապոնիայի թանգարաններ Կատեգորիա:Ժամանակակից արվեստի թանգարաններ
Ժարլինկորտար
Ժարլինկորտար (Жарлинкортар), գետ Ռուսաստանում, հոսում է Դաղստանի Հանրապետությունում, Կազբեկովսկի շրջանում։ Գետաբերանը տեղակայված է Սալասու գետի ձախ ափին՝ 5,8 կմ հեռավորության վրա։ Գետի երկարությունը 17 կմ է,ավազանի տարածքը 39,4 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Նեֆրոսկլերոզ
Դասակարգում
Ընդունված է տվյալ հիվանդությունը դասակարգել երկու տիպի՝
Առաջացման պատճառներ
Երիկամների առաջնային կնճռոտումը առաջանում է երիկամների անոթների վնասման ժամանակ, որը կարող է դիտվել այնպիսի հիվանդությունների ժամանակ, ինչպիսիք են արտերիալ հիպերտենզիան, ատերոսկլերոզը, երիկամների ինֆարկտը։ Երիկամների երկրորդային կնճոռոտումը առաջանում է այն հիվանդությունների ժամանակ, որոնք առաջ են բերում երիկամների ֆունկցիայի խանգարման, օրինակ՝ գլոմերուլոնեֆրիտ, երիկամների տուբերկուլյոզ, շաքարային դիաբետ։
Նեֆրոսկլերոզի ախտանիշներ
Կնճռոտված երիկամներով հիվանդ պացիենտի մոտ նշմարվում է հետևյալ ախտանիշները․
Նեֆրոսկլերոզով հիվանդ պացիենտների մոտ հետազոտության ժամանակ նկատվում է մեզի այնպիսի փոփոխություներ, ինչպիսիք են հիպոիզոստենուրիա (մեզի քաշի ծանրացում) և պրոտեինուրիա (մեզում սպիտակուցի առկայություն)։
Նեֆրոսկլերոզի ախտորոշում
Տվյալ պաթոլոգիական վիճակի ախտորոշումը ներառում է պացիենտի վիճակի գնահատում, նրա կյանքի, ընտանեկան և հիվանդության անամնեզի ախտորոշում, ֆիզիկական բուժզննում, լաբորատոր հետազոտությունների կատարում (մեզի ընդհանուր և արյան բիոքիմիական հետազոտում)։ Ինչպես նաև անպայման կատարում են երիկամների ուլտրաձայնային հետազոտություն։ Բացի այդ, կատարվում է որովայնային շրջանի օրգանների հետազոտում, երիկամների անոթների անգիոգրաֆիա, մագնիսա-ռեզոնանսային տոմոգրաֆիա և համակարգչային տոմոգրաֆիա՝ ցայտերանգով։
Երիկամների առաջնային կնճռոտումը զարգանում է երիկամների անոթների վնասման ժամանակ։ Երիկամների երկրոդային կնճռոտումը զարգանում է տարբեր հիվանդւթյունների հետևանքով երիկամային հյուսվածքի վնասման դեպքում (պարենխիմա)։
Պացիենտի գործողություններ
Միզային համակարգում տարբեր բողոքների առկայության դեպքում պետք է անհապաղ դիմել բժշկի (նեֆրոլոգ)։
Նեֆրոսկլերոզի բուժում
Երիկամի կնճռոտման ախտորոշման հաստատման դեպքում, կատարվում է վիրահատություն, որի ժամանակ մեծամասնությամբ կատարվում է վնասված երիկամի հեռացում (նեֆրեկտոմիա)։ Տվյալ վիրահատությունը կարող է կատարվել մի քանի եղանակով։ Հիմնականում կատարում են խոռոչային և լապարասկոպիկ վիրահատություններ, ինչպես նաև էնդոսկոպիկ միջամտություններ։
Բարդություններ
Երիկամների կնճռոտումը կարող է բերել հետևյալ բարդույթների՝
Պրոֆիլակտիկ նեֆրոսկլերոզ
Պրոֆիլակտիկ միջոցառումները ուղղված են կնճռոտված երիկամների վաղաժամ բուժման, նախատեսում են․
Արտաքին հղումներ
«Կնճռոտված երիկամ»
Կատեգորիա:Ուրոլոգիական հիվանդություններ
Վարդան Շահբազ
Վարդան Շահպազ (Մինաս Տոնիկյան) (1864 թվական, Արևմտյան Հայաստան, Սեբաստիայի նահանգի Տիվրիկ գավառի Օթուր գյուղ - Հունիսի 8, 1959 թվական, Բեյրութ, Լիբանան), հայ ազգային-ազատագրական շարժման գործիչ, ֆիդայի։ ՀՀԴ կուսակցության անդամ։
Կենսագրություն
Վարդան Շահբազը (Մինաս Տոնիկյան) ծնվել է 1864 թվականին Սեբաստիայի նահանգի Տիվրիկ գավառի Օթուր գյուղում։ Մասնագիտությամբ ատաղձագործ էր։ 1889 թվականին ամուսնացել է։ 1890 թվականին 26 տարեկանում, թողնելով հայրական տունն ու հղի կնոջը, ընտանիքի ապրուստը հոգալու նպատակով անցել է Կ. Պոլիս։ Այստեղ էլ անդամագրվել է Հայ Յեղափոխական Դաշնակցությանը` դառնալով ՀՅԴ առաջին գործիչներից մեկը։ 1896 թվականի օգոստոսի 14-ին մասնակցել է Բանկ Օտոմանի գրավմանը, որի ձախողումից հետո 15 մարտական ընկերների հետ միասին ֆրանսիական նավով հարկադրաբար փոխադրվել է Մարսել և 17 օր խիստ հսկողության տակ արգելափակվել Սան Պիեռի բանտում։ Բանտից ազատվելուց հետո մեկնել է Արգենտինա և կարճ ժամանակ մնացել Բուենոս Այրեսում։ Այնուհետև անցել է Եվրոպա (Լոնդոն, Վիեննա, Բուլղարիա)։
1897 թվականին վերադարձել է Պարսկաստան` կարճ ժամանակով իր մասնակցությունը բերելով ՀՅԴ Խոյի և Սալմաստի զինագործարանների աշխատանքներին։ 1897 թ. հուլիսին մասնակցել է Խանասորի արշավանքին։
Վարդանը մի շարք ահաբեկչություններ է իրականացրել տեղի մատնիչների և դավաճանների նկատմամբ, որի համար հանիրավի «ղասաբ» (մսագործ) անունն է ստացել։ 1902–1908 թթ. Վարդանը համագործակցել է անվանի հեղափոխական գործիչներ Աշոտ Երկաթի (Արմենակ Լևոնյան), Իշխանի (Նիկողայոս Պողոսյան), Արամ Մանուկյանի (Սարգիս Հովհաննիսյան), Ռուբենի (Մինաս Տեր–Մինասյան) հետ։ Եղել է ժողովրդին գաղտնի զինելու և ընդհանուր ապստամբության կողմնակից։
1903 թվականի հոկտեմբերի 27-ին ՀՅԴ Վասպուրականի «Լեռնապար» կենտրոնական կոմիտեի կողմից որպես ՀՅԴ 3-րդ ընդհանուր ժողովի պատգամավոր գործուղվել է Բուլղարիա։ 1904 թվականի փետրվար–մարտ ամիսներին մասնակցել է Սոֆիայում կայացած ՀՅԴ 3-րդ ընդհանուր ժողովին։ Այնուհետև Վասպուրական զենք ու զինամթերք փոխադրելու համար մեկնել է Կովկաս։
1904 թվականի աշնանը Խոյից Ռուբեն Տեր–Մինասյանի և Ռուբեն Դերձակյանի (Փայլակ) հետ անցել է Թադևոս առաքյալի վանք։ Այստեղ որոշ ժամանակ մնալուց հետո Ռուբեն Տեր–Մինասյանի հետ կրկին անցել է Վան։
1904–1908 թվականներին Վարդանի գործունեության հիմնական շրջանը եղել է Վասպուրականի հայկական գյուղերը։ Այդ շրջանում Վարդանն ընդգրկվել է ՀՅԴ Վասպուրականի Լեռնապար» կենտրոնական կոմիտեի կազմում։ 1908 թվականի երիտթուրքական հեղաշրջումից հետո նույն թվականի վերջին Ռուբեն Տեր–Մինասյանի հետ մեկնել է Թիֆլիս, Բաթում, ապա` Կ. Պոլիս, Սեբաստիա, Սամսոն, հայրենի Տիվրիկ, կատարել կազմակերպչական աշխատանքներ։ 1909 թվականի Կիլիկիայի հայության կոտորածներից հետո կրկին լծվել է արևմտահայությանը զինելու և նրան ինքնապաշտպանության նախապատրաստելու գործին, որի շրջանակներում 1909 թ. նախ այցելել է Տրապիզոն, այնուհետև 19 տարվա ընդմիջումից հետո` իր ծնդավայր Օթուր գյուղ։
1914 թվականին, երբ սկսվել է Առաջին համաշխարհային պատերազմը և Օսմանյան կայսրությունում բնակվող արևմտահայության տեղահանությունն ու ջարդը, Վարդան Շահբազը մի խմբով, որի կազմում էր նաև իր քույրը, բարձրացել է Տիվրիկի լեռները և թուրքական զորքերի դեմ հանդուգն ու հաղթական կռիվներ մղելով` անցել է Երզնկա։
1915–1916 թթ. Երզնկայում համագործակցել է Սեբաստացի Մուրադի (Մուրադ Խրիմյան) և Կայծակ Առաքելի (Տիգրան Աբաջյան) հետ, մասնակցել «մեկ հայը մեկ ոսկի» ցեղասպանությունից մազապուրծ հայ որբերի հավաքագրման աշխատանքներին։ Այնուհետև հայ կամավորական գնդերի կազմում մասնակցել է թուրքական զորքերի դեմ մղվող կռիվներին` գտնվելով Սեբաստացի Մուրադի և Սեպուհի (Արշակ Ներսիսյան) զորամասերի կազմում։
Կովկասյան ռազմաճակատի քայքայումից հետո վերադարձել է Կովկաս։ 1918 թվականի մայիսի 24-ից 28-ին մասնակցել է Ղարաքիլիսայի ճակատամարտին։ Այնուհետև Զորավար Անդրանիկի հետ անցել է Պարսկաստան, այնտեղից` Զանգեզուր։ 1918 թվականի աշնանը մասնակցել է Նուրի փաշայի դեմ Զանգեզուրի հայության մղած կռիվներին։ Եղել է Զորավար Անդրանիկի խմբի մատակավարը։ 1919 թ. մարտին Անդրանիկի հետ մեկնել է Էջմիածին։ 1919 թ. ապրիլի վերջին Անդրանիկի արտասահման անցնելուց և նրա զորամասի ցրվելուց հետո Վարդան Շահբազը նախ անցել է Կ. Պոլիս, այնուհետև` Կիլիկիա, մասնակցել 1920 թվականի սկզբին Մարաշում ծավալված տեղի հայության ինքնապաշտպանական կռիվներին։
Այնուհետև կրկին անցել է Կ. Պոլիս, սակայն, երբ Մուստաֆա Քեմալի գլխավորած թուրքական զորքերը գրավել են Կ. Պոլիսը, Վարդան Շահբազը անցել է Բուլղարիա, որտեղ ծավալել է կազմակերպչական եռանդուն աշխատանք։ 1927 թվականին քուրդ ապստամբներին միանալու և նրանց հետ համագործակցելու նպատակով անցել է Սիրիա: Քրդական շարժման պարտությունից հետո հաստատվել է Քեսաբում, ապա փոխադրվել է Բեյրութ` դարձյալ լծվելով կուսակցական կազմակերպչական աշխատանքի։
1946 թվականին շատ սփյուռքահայերի պես Վարդան Շահբազը ևս ցանկացել է հայրենադարձվել Խորհրդային Հայաստան։ Սակայն, տեղեկանալով, որ Հայաստան գալու պայմանը Հայ Յեղափոխական Դաշնակցությունից և ազգային գիտակցությունից հրաժարվելն է, հրաժարվել է այդ մտքից։ Վարդան Շահբազն իր մահկանացուն կնքել է 1959 թվականի հունիսի 8–ին 95 տարեկան հասակում և թաղվել Ֆըրն Շըպպեքի ազգային գերեզմանատանը։
Գրականություն
Կատեգորիա:Հայ ֆիդայիներ Կատեգորիա:1864 ծնունդներ Կատեգորիա:1959 մահեր
Սեշրա
Սեշրա (Sécheras), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 481 մարդ, բնակչության խտությունը` 66.25 մարդ/կմ²։ Բնակավայրը զբաղեցնում է 7.26 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ-արևելք, Լիոն քաղաքից` 75 կմ հարավ, Պրիվա քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 309 աշխատունակ (15-64 տարեկան) բնակիչ, որոնցից ակտիվ էին 240-ը, իսկ ոչ ակտիվները` 69։ Ակտիվության ցուցանիշը կազմում է 77,7 %։ 240 աշխատունակ մարդկանցից աշխատել է 217 անձ (117 տղամարդ և 100 կին)։ Գործազուրկ են եղել 23 անձ (10 տղամարդ և 13 կին)։ 69 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կիմ Մին Գյու
Ծանոթագրություններ
Կատեգորիա:Հարավկորեացի դերասաններ Կատեգորիա:Հարավկորեացի մոդելներ Կատեգորիա:Հեռուստատեսային դերասաններ
Աննա Տեր-Վարդանյան
Աննա Տեր-Վարդանյան (Anna Der-Vartanian, ), ԱՄՆ ռազմածովային ուժերի առաջին կին Գերագույն Գլխավոր Ավագ (Master Chief Petty Officer, E-9) ։
Գերագույն գլխավոր ավագ կոչումը Աննա Տեր-Վարդանյանն ստացել է 1959 թվականին Նյուպորտ քաղաքի (Ռոդ Այլենդ) ռազմածովային քոլեջում որպես Global Strategy Officer-ի օգնական ծառայության ժամանակ և դարձել է և մնում է ԱՄՆ զինված ուժերում ծառայող առաջին կինը, որն արժանացել է E-9 կոչման ։
Ծագում
Աննա Տեր-Վարդանյանի ծնողները ցեղասպանությունից մազապուրծ փախստականներ էին, ովքեր Խարբերդից հասել էին ԱՄՆ՝ Միչիգան նահանգի Դեթրոյթ քաղաք 1918 թվականի վերջերին։ Հայրը` Մաթևոս Տեր-Վարդանյանը 27 տարեկան էր, իսկ մայրը` Արուսյակ Գալուստյանը 21 տարեկան, երբ ծնվել է նրանց դուստրը` Աննան։
Կենսագրություն
Աննա Տեր-Վարդանյանը ծնվել է 1920 թվականին։ Մեծացել է Միչիգան նահանգի Դետրոյթ քաղաքում։ 1936-1939 թվականներին սովորել է Հարավարևմտյան ավագ դպրոցում, 1941-1942 թվականներին՝ Դետրոյթի բիզնես համալսարանում։ Համալսարանական տարիներին Աննան զինվորագրվել է Կանանց օդային օժանդակ կորպուսում (WAAC)։ 1943 թվականի օգոստոսի 31-ին հեռացել է Կանանց օդային օժանդակ կորպուսից՝ միանալով Կանայք արտակարգ իրավիճակներում կամավոր ծառայությանը (WAVES)։
Երկրորդ համաշխարհային պատերազմն սկսվելուց կարճ ժամանակ անց Տեր-Վարդանյանը կամավոր զինվորագրվել է ԱՄՆ ռազմածովային նավատորմ, քույրը՝ Ջին Օլիվերը, ծառայում էր ԱՄՆ նավատորմում, եղբայրը՝ Էնդրյուն, ԱՄՆ զինված ուժերի խաղաղօվկիանոսյան հատվածում էր, մայրը նույնպես ցանկանում էր միանալ նավատորմին, սակայն տանը մնալով՝ ծառայում է Կարմիր խաչում։ Երկրորդ աշխարհամարտի ընթացքում Աննան եղել է գրեթե բոլոր թեժ կետերում՝ Փերլ Հարբորից սկսած։
Թոշակի է անցել 1963 թվականի հուլիսի 16-ին, որից հետո ռազմածովային ուժերի բարձրաստիճան սպան, մտել է ԿՀՎ, անմիջապես զբաղեցրել է ԿՀՎ-ի՝ Մերձավոր Արևելքի բաժնի ավագ անալիտիկի պաշտոնը հակահետախուզական բաժնում և գործուղղվել՝ Սիրիա, Պաղեստին, Բեյրութ, Եգիպտոս, Թունիս, Ալժիր։ Նրա թղթապանակը մինչ օրս էլ գաղտնազերված չէ ու մնում է Ամերիկյան ԿՀՎ-ի հույժ գաղտնի «Top Secret» դարակում։
Մահ
Աննա Տեր-Վարդանյանը մահացել է 2011 թվականի օգոստոսի 4-ին, 90 տարեկան հասակում։
«Չնայած նրա գործունեության բազմաթիվ գովասանքներին, մեկ նշանակալի զոհողություն չի նշվում Տեր-Վարդանյանի կենսագրության մեջ՝ ընտանիք չունենալու նրա ընտրությունը։ Երբ Տեր-Վարդանյանն առաջին անգամ միացավ ռազմածովային ուժերին՝ քառասունական թվականներն էին, կանայք իրավունք չունեին զավակներ ունենալուց հետո համազգեստով մնալու ծառայության մեջ», - ասել է Ջեսիկա Մայերսը՝ Կանանց քաղաքականության գրասենյակի գլխավոր ավագ խորհրդականը ։
Երբևէ ամուսնացած չի եղել։ Մահացել է զարմիկների տանը, այդպես էլ Հայաստանը չտեսնելով։ Թաղված է Արլինգտոնի ազգային գերեզմանատանը (հատված՝ 60, տեղ՝ 9833) ԱՄՆ Ռազմածովային Ուժերի բոլոր պատիվներով ։
Արտաքին հղումներ
Կատեգորիա:Կանայք ԱՄՆ նավատորմում Կատեգորիա:Երկրորդ համաշխարհային պատերազմին մասնակցած հայեր Կատեգորիա:Ամերիկահայեր Կատեգորիա:Ամերիկահայ ռազմական գործիչներ Կատեգորիա:Կանայք Երկրորդ համաշխարհային պատերազմում
Կախանուխկալ
Կախանուխկալ (Каханухкал), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Սալասու գետի ձախ ափին՝ 17 կմ հեռավորության վրա։ Գետի երկարությունը 11 կմ է,ավազանի տարածքը 20,5 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սեն Տրիվիե դը Կուրտ
Սեն Տրիվիե դը Կուրտ (Saint-Trivier-de-Courtes), կոմունա Ֆրանսիայում՝ Ռոն-Ալպեր երկրամասի Էնի դեպարտամենտում։ Համայնքի շրջանը Բուրկ ան Բրեսն է։
Աշխարհագրություն
Կոմունան Փարիզ քաղաքից գտնվում է 340 կմ հարավ-արևելք, դեպի հյուսիս Լիոն քաղաք, 80 կմ է և 31 կմ հյուսիս Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։
Տնտեսություն
2010 թվականին աշխատունակ տարիքի (15-64 տարեկան) ունեցող 547 մարդկանցից 397-ը տնտեսապես ակտիվ են եղել, 150-ը՝ պասիվ (ակտիվության ցուցանիշը` 72,6 % է, 1999 թվականին՝ 71,2 %)։ 397 ակտիվ բնակիչներից աշխատել են 355-ը (201 տղամարդ, 154 կին), գործազուրկ է եղել 42 մարդ (13 տղամարդ և 29 կին)։ 150 պասիվներից 29 հոգի եղել են աշակերտ կամ ուսանող, 70-ը՝ թոշակառու, 51 պասիվ են եղել այլ պատճառներով ։
Զորգեի փողոց (Դոնի Ռոստով)
Զորգեի փողոց (Улица Зорге), փողոց Ռուսաստանի Դաշնության Դոնի Ռոստով քաղաքի Խորհրդային շրջանի տարածքում։ Սկսվում է Կոմունիստիչեսկի պողոտայից և ավարտվում Երյոմենկոյի փողոցի հետ խաչմերուկում։ Փողոցի ուղղությունը հարավից դեպի հյուսիս է, Սոդրուժեստվոյի փողոցին զուգահեռ։ Երթևեկելի մասի շերտերի քանակը տատանվում է երկուսից չորսի սահմաններում։
Անվանում
Փողոցն իր անվանումը ստացել է ի պատիվ Երկրորդ համաշխարհային պատերազմի տարիների խորհրդային հայտնի հետախույզ, Խորհրդային Միության հերոս (1964 թվական, հետմահու) Ռիխարդ Զորգեի (1895-1944)։ Զորգեն համարվում է XX դարի աշխարհի մեծագույն հետախույզներից մեկը ։
Կառուցապատում
Փողոցի զույգ կողմում հիմնականում տարբեր հարկայնության բնակելի շենքեր են, ներառյալ` Հարավային դաշնային համալսարանի հանրակացարանները, կան նաև հասարակական-կենցաղային նշանակության շենքեր։ Փողոցի կենտ կողմում, բացի բնակելի շենքերից, գտնվում են` Պլևեն քաղաքի անվան զբոսայգին, Հարավային դաշնային համալսարանի ֆակուլտետները, Պրիվոզ շուկան, համալսարանի ուսանողական ավանի նորակառույց շենքերը, «Տալեր» առևտրի կենտրոնը։
Ծանոթագրություններ
Կատեգորիա:Դոնի Ռոստովի փողոցներ
Ազրեթ Սուլթան (արգելոց-թանգարան)
Պետական պատմամշակութային արգելոց-թանգարան Ազրետ Սուլթան, արգելոց-թանգարան Ղազախստանի Հարավ-Ղազախստանյան մարզի Թուրքեստան քաղաքում։ Հիմնադրվել է 1991 թվականին Խոջա Ահմադ Յասավի ճարտարապետական համալիր թանգարանի հիմքի վրա։ Արգելոց-թանգարանի կենտրոնական օբյեկտը համարվում է Խոջա Ահմադ Յասավի դամբարանը։ Այն հանդիսանում է Ղազախստանի առաջին հուշարձանը, որը ներառվել է ՅՈՒՆԵՍԿՕ-ի համաշխարհային ժառանգության ցանկում։ Արգելոց-թանգարանի հրապարակի տարածքը կազմում է 90 հեկտար։
Գրականություն
Կատեգորիա:Ազրեթ Սուլթան Կատեգորիա:1989 հիմնադրված թանգարաններ
Մայստեր Էքհարթ
Մայստեր Էքհարթ (Meister Eckhart, այսինքն` ուսուցիչ Էքհարթ, հայտնի է նաև որպես Յոհաննես Էքհարթ և Էքհարթ Հոխհայմեցի , գերմանացի միջնադարյան աստվածաբան, փիլիսոփա և միստիկ, որը ծնվել է Սրբազան Հռոեմեական կայսրության Թյուրինգիա նահագանի Գոթա քաղաքում։
Էքհարթը կարևորություն ձեռք բերեց Պապերի Ավինյոնյան գերության ժամանակահատվածում։ Դրանից հետո նա մեղադրվեց հերետիկոսության մեջ ու ներկայացվեց ֆրանցիսկյան ինկվիզիտորների (հավատաքննիչների) դատին և հետաքննվեց Յոհան 12-րդ պապի կողմից։ Սակայն, նա մահացավ կտտանքների ընթացում մինչև իր դատավճիռն իմանալը։
Նա հայտնի էր «Աստծո ընկերներ» կազմակերպության հետ ունեցած իր հարաբերությունների համար, նրա աշակերտներն էին Ջոն Թաուլերը և Հենրիխ Սուզոն։ 19-րդ դարից սկսած Էքհարթի գրական գործունեության հանդեպ հետաքրքրության նոր ալիք բարձրացավ, փիլիսոփաները և աստվածաբանները նրան համարեցին մեծագույն միստիկներից մեկը։
Ծանոթագրություններ
Կատեգորիա:Գերմանացի աստվածաբաններ Կատեգորիա:Փարիզի համալսարանի շրջանավարտներ Կատեգորիա:Գերմանացի փիլիսոփաներ
Ռոմանտիկություն
Ռոմանտիկություն, տարբեր գործոնների համադրություն, ինչպիսիք են գաղափարները, զգացմունքները, հույզերը, կյանքի պայմանները, որոնք միասին ստեղծում են էմոցիոնալ աշխարհահայացք ։
Բացի դրանից ռոմանտիկությունը կարելի է ընկալել որպես կյանքի ձև, որը բնութագրվում է լավատեսությամբ, ալտրուիզմով, դրական հույզերով, լավ զգացումներով, մարդկանց հանդեպ լավ վերաբերմունքով և արժեքների խոստովանությամբ, որոնք հակասում են «գորշ օրերին», նյութական արժեքներին, պրագմատիզմին, ինչպես նաև քաղաքական գործունեությանը։ Ռոմանտիկությունը կապված է իդեալական հարաբերությունների հետ ։ Ռոմանտիկությունը կարող է բնութագրել հոգևոր աճի, լիրիկական դատոողությունների և գործողությունների ներկայության դրամատիկ մոտիվները ։ Ռոմանտիկությունը կամ ռոմանտիկ հարաբերությունները որպես կանոն առաջանում են միայն որոշ իրավիճակներում, երբ մարդկանց վրա արտաքին աշխարհի ազդեցությունը հավասարակշռված է, իսկ առաջին պլան են մղվում հարաբերությունները և միմյանց հանդեպ առաջանում է կապվածություն։
Ռոմանտիկ հասկացությունն առաջացել է XVII դարի կեսերին Անգլիայում։ Սկզբում այն բնութագրում էր ժողովրդական պոեզիան լցված լիրիկական մոտիվներով։ Հետագայում ձևավորվեց գիտական և փիլիսոփայական դպրոցների մի տեսակ, որոնք տարբեր կերպ էին վերաբերվում ռոմանտիկությանը։ Այսպես, Իենական ռոմանտիկների խումբը, որը ղեկավարում էին Շլեգել եղբայրները, ռոմանտիկությունը բնորոշել են «երազային, խանդավառ, անիրական»։
Ծանոթագրություններ
Կատեգորիա:Բարոյականության հասկացություններ Կատեգորիա:Սեր
Ներչուգան
Ներչուգան (Нерчуган), գետ Ռուսաստանում, հոսում է Անդրբայկալյան երկրամասում։ Գետաբերանը տեղակայված է Ներչա գետի ձախ ափին՝ 305 կմ հեռավորության վրա։ Գետի երկարությունը 237 կմ է,ավազանի տարածքը 4490 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանային շրջանին, գետի գետային ավազանը՝ Ամուր, ենթաավազանը՝ Շիլկա գետ, ջրահավաք ավազանը՝ Շիլկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Զեմերինգ (լեռնադահուկային առողջարան)
Զեմերինգ  (Semmering), Եվրոպայի հնագույն լեռնադահուկային առողջարան, որը գտնվում է Ավստրիայի մայրաքաղաք Վիեննայից 1 ժամ կամ շուրջ 100 կմ հեռավորության վրա։ Հիմնված լինելով դեռևս 1888 թվականին՝ այսօր այն հանդիսանում է դասական ավստրիական լեռնադահուկային առողջարան, որը գործում է ամբողջ տարին։ Ձմռանը գրավիչ է լեռնադահուկային և սահնակային սահուղիներով, իսկ ամռանը՝ ժամանակակից հեծանվաուղիով, քայլարշավային արահետներով և լեռնային լճերով  ։
Զեմերինգ քաղաքային ավանը գտնվում է Ավստրիայի Ստորին Ավստրիա նահանգի հարավային Նեունկիրխեն շրջանում։ Հայտնի հանգստավայրը մի քանի անգամ դարձել է լեռնադահուկային սպորտի աշխարհի գավաթի առաջնության անցկացման վայր։ Զեմերինգի զբասաշրջային վերելքը սկսվեց այն բանի հետո, երբ 1854 թվականին այստեղ կառուցեցին երկաթուղի։ Չնայած վերջին տարիներին, ըստ հյուրանոցային տվյալների, զբոսաշրջիկների թվաքանակը պակասել է, այնուամենայնիվ Զեմերինգ է այցելում տարեկան շուրջ 100.000 զբոսաշրջիկ։ 2016 թվականի տվյալներով բնակավայրում ապրել է ընդամենը 577 մարդ ։
Պատմություն
Բնակավայրի պատմության նոր և կարևոր էջը սկսվում է 1854 թվականից՝ երկաթգծի կառուցումով։ Գնացքով հնարավոր եղավ Վիեննայից Զեմերինգ հասնել ընդամենը մի քանի ժամում։ Այցելուները նույնիսկ այդ մի քանի ժամը չէին զգում, քանի որ հրապուրվում էին գնացքի պատուհանից բացվող լեռնային գեղատեսիլ տեսարաններով։
Զեմերինգ հայտնի առողջարան էր համարվում դեռևս Ավստրիական կայսրության ձևավորումից առաջ։ Բնակավայրով հատկապես հրապուրվում էին նկարիչները, ովքեր ոգեշնչվում էին գեղեցիկ բնությամբ։
Հին դղյակների և պահպանված վայրի բնության շնորհիվ Զեմերինգն ունի յուրահատուկ հմայք։ 20-րդ դարի սկզբից շրջանում սկսեց զարգանալ լեռնադահուկային սպորտաձևը։ Ներկայում ձմեռային և ամառային զբոսաշրջային ուղղությունները հանդիսանում են հանգստավայրի և հարակից բնակավայրերի բնակիչների գլխավոր եկամտի աղբյուրները։
Տեղադրություն
Հանգստավայր հնարավոր է հասնել ավտոմեքենայով, գնացքով , ավտոբուսով , ձմեռային էքսպրեսով և ինքնաթիռով ։
Զեմերինգի հեռավորությունը եվրոպական մոտակա քաղաքներից՝
Ավտոմեքենայով
Ավտոմեքենայով Զեմերինգ հասնելու համար հնարավոր է օգտվել նավիգացիոն սարքերից հետևյալ պարամետրերով՝ Zauberberg 1, 2680 Semmering կամ Caroulusstraße 3, 2680 Semmering: Անհրաժեշտ է ընթանալ S6 կենտրոնական ավտոմայրուղով, Maria Schutz - Semmering կամ Spital am Semmering ցուցանակներից մոտից թեքվել ։